[{"text_idx": "#000007", "text": "Yn dilyn pob pitsh, cawsant eu gwahanu wedyn i mewn i 'ystafelloedd Zoom\u2019, a manteisiodd y partneriaid hynny a oedd wedi gwylio\u2019r pitsio ar y cyfle i rwydweithio a siarad mwy a\u0302\u2019r rheini yr oeddent yn teimlo y gallent eu datrys. Daeth meini prawf eraill i rym yma; roedd yn rhaid i'r atebion fod yn newydd. Os oedd datrysiad \u2018oddi ar y silff\u2019 ar gael, yna anogwyd yr herwyr yn syml i fynd i ddefnyddio hwn. Pe bai cwmni'n cyflwyno datrysiad yr oeddent eisoes wedi'i gynhyrchu, gofynnwyd iddynt beidio a\u0302 mynd ymlaen i'r rownd nesaf, gan na fyddent yn derbyn cyllid. Roedd angen monitro'n ofalus er mwyn sicrhau bod pawb yn deall y meini prawf sy'n ofynnol ganddynt i ddarparu datrysiad."}, {"text_idx": "#000008", "text": "Rhoddwyd wythnos rhwng cyflwyno'r heriau, a chyflwyno atebion/datrysiadau. Yn ystod yr amser hwn, ffurfiwyd timau, a lluniwyd paneli beirniadu. Dim ond cysyniad o ddatrysiad oedd yn rhaid ei chael i gyflwyno, ac nid oedd angen unrhyw gynhyrchion na phrosiectau gorffenedig ar hyn o bryd. Roedd gan 22 o dimau 6 munud yr un i gyflwyno syniad a derbyn cwestiynau. Oherwydd y nifer fawr o heriau, dewiswyd dau banel er mwyn cael dwy hac ar yr un pryd. Roedd y paneli yn cynnwys cynrychiolwyr o'r cyllidwyr, clinigwyr, diwydiant a chleifion. Daeth y ddau banel at ei gilydd ar o\u0302l i'r holl leiniau ddigwydd, a dewiswyd pum enillydd."}, {"text_idx": "#000009", "text": "Cyhoeddwyd y pum enillydd ar y noson, a chawsant wybod y bydd rhywun yn cysylltu hefo nhw'n o fuan. Yn dilyn y digwyddiadau byw, trefnwyd i bob arweinydd arloesi a chyllidwr bwrdd iechyd gwrdd a\u0302 phob enillydd, er mwyn eu cefnogi i gael gafael ar gyllid ac i'w helpu i ddechrau ar eu datrysiad. Mae'r gwaith dilynol gydag enillwyr a mynychwyr ar o\u0302l yr hac yr un mor bwysig a\u0302 threfnu, gan nad oes gan y rhai ym maes iechyd lawer o amser i wastraffu a rhaid dangos bod gwerth cymryd rhan yn yr hac."}, {"text_idx": "#000010", "text": "\u25cf Mae angen i bob partner helpu i farchnata'r digwyddiad, gan roi cefnogaeth i'r rheini nad ydyn nhw wedi arfer a\u0302 hyrwyddo dros gyfryngau cymdeithasol. Mae hyn yn sicrhau bod cynulleidfa a\u0302 ffocws ar draws Cymru, fel bod y neges yn cyrraedd cymaint o bobl a\u0302 phosibl."}, {"text_idx": "#000014", "text": "\u25cf 8,300 o bobl yn edrych ar brif dudalen galwadau; 5,679 yn edrych ar yr Heriau."}, {"text_idx": "#000016", "text": "\u25cf 297 o ddefnyddwyr a dros 60 o sefydliadau yn cymryd rhan."}, {"text_idx": "#000019", "text": "\u25cf Cytunodd 78% o\u2019r ymatebwyr y dylai eu sefydliadau ddefnyddio mwy o ddigwyddiadau \u2018Hac\u2019."}, {"text_idx": "#000020", "text": "\u25cf Cytunodd 93% y byddent yn defnyddio Hac eu hunain yn y dyfodol."}]